Koskelan kirkko

Koskelan kirkko ruots. Forsby kyrka on Helsingin kaupungin omistaman entisen Koskelan sairaalan kirkko. Rapatusta tiilestä rakennettu kirkko rakennettiin vuonna 1914 Koskelan kunnalliskodin alueen kirkoksi. Sen suunnittelusta vastasivat arkkitehdit Knut Wasastjerna, G.A Lindberg sekä Arthur Gauffin. Suorakaiteen muotoisen ja satulakattoisen pitkäkirkon kuoripäädyssä on runkohuonetta kapeampi ja matalampi puoliympyrän muotoinen sakaristo. Katolla on pieni avoin kellotorni. Runkohuoneen pitkiä sivuja jäsentää sarja poikkipäätyjä. Kirkossa on istumapaikkoja 200 hengelle ja Kangasalan urkutehtaan vuonna 1968 rakentamat 6-äänikertaiset mekaaniset urut. Lähteet